b'\n_START_ARTICLE_\nRaphael Herburger\n_START_SECTION_\nSeuraura\n_START_PARAGRAPH_\nHerburger on EC Dornbirnin kasvatti. H\xc3\xa4n debytoi seuran miesten joukkuessa 16-vuotiaana It\xc3\xa4vallan toiseksi korkeimmalla sarjatasolla Nationalligassa kaudella 2005\xe2\x80\x932006. Kaudella 2007\xe2\x80\x932008 Herburger jakoi 16 osumallaan liigan maalip\xc3\xb6rssin kymmenennen sijan nelj\xc3\xa4n muun pelaajan kanssa. H\xc3\xa4n voitti kauden p\xc3\xa4\xc3\xa4tteeksi Nationalligan mestaruuden._NEWLINE_Kaudeksi 2008\xe2\x80\x932009 Herbuerger siirtyi It\xc3\xa4vallan p\xc3\xa4\xc3\xa4sarja Erste Bank Eishockey Ligassa pelaavaan Klagenfurter AC:hen, jossa tulokaskausi toi 44 runkosarjaottelussa tehot 9+6=15 ja 17 playoff-ottelussa tehot 2+4=6. H\xc3\xa4n voitti kauden p\xc3\xa4\xc3\xa4tteeksi It\xc3\xa4vallan-mestaruuden. Kaudella 2011\xe2\x80\x932012 Herburger oli pudotuspeleiss\xc3\xa4 Klagenfurtin paras pistemies ja sy\xc3\xb6tt\xc3\xa4j\xc3\xa4 tehoilla 3+9=12. Kaudella 2012\xe2\x80\x932013 h\xc3\xa4n pelasi loukkaantumisten takia vain kymmenen runkosarjaottelua, mutta palasi runkosarjan lopulla kaukaloihin ja voitti kauden p\xc3\xa4\xc3\xa4tteeksi It\xc3\xa4vallan-mestaruuden._NEWLINE_Herburger siirtyi kaudeksi 2013\xe2\x80\x932014 kaksivuotisella sopimuksella Sveitsin National League A:n EHC Bieliin. H\xc3\xa4nell\xc3\xa4 on k\xc3\xa4yt\xc3\xb6ss\xc3\xa4\xc3\xa4n ns. Sveitsin pelaajalisenssi, joten Herburger ei vie paikkaa joukkueen ulkomaalaiskiinti\xc3\xb6st\xc3\xa4. H\xc3\xa4n jakoi kev\xc3\xa4\xc3\xa4n 2014 karsintasarjassa Bielin sis\xc3\xa4isen maalip\xc3\xb6rssin voiton viidell\xc3\xa4 osumallaan Eric Beaudoinin ja Ram\xc3\xb3n Untersanderin kanssa. Kaudella 2014\xe2\x80\x932015 Herburger voitti pudotuspeleiss\xc3\xa4 joukkueen sis\xc3\xa4isen tehotilaston lukemalla +4. Helmikuussa 2015 h\xc3\xa4n teki vuoden mittaisen jatkosopimuksen Bielin kanssa._NEWLINE_Kaudeksi 2016\xe2\x80\x932017 Herburger palasi kotimaahansa ja siirtyi kaksivuotisella sopimuksella EC Salzburgin riveihin.\n_START_SECTION_\nMaajoukkueura\n_START_PARAGRAPH_\nHerburger edusti It\xc3\xa4valtaa Sot\xc5\xa1in olympiakisoissa 2014 sek\xc3\xa4 MM-kilpailuissa vuosina 2013 ja 2015, joista vuoden 2013 turnauksessa h\xc3\xa4n jakoi joukkueensa sis\xc3\xa4isen tehotilaston voiton Sven Klimbacherin kanssa lukemalla +1. Herburger pelasi my\xc3\xb6s IA-divisioonan MM-kilpailuissa vuosina 2012 ja 2016, joista ensimm\xc3\xa4inen turnaus p\xc3\xa4\xc3\xa4ttyi hopeaan. H\xc3\xa4n jakoi It\xc3\xa4vallan sis\xc3\xa4isen sy\xc3\xb6tt\xc3\xb6p\xc3\xb6rssin voiton nelj\xc3\xa4ll\xc3\xa4 sy\xc3\xb6tt\xc3\xb6pisteell\xc3\xa4\xc3\xa4n Michael Grabnerin kanssa. Yhteens\xc3\xa4 Herburger on pelannut 61 A-maaottelua tehopistein 10+16=26. H\xc3\xa4n teki A-maajoukkuedebyyttins\xc3\xa4 6. marraskuuta 2008 Norjan Oslossa Ranskaa vastaan._NEWLINE_Herburger pelasi my\xc3\xb6s alle 20-vuotiaiden I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). H\xc3\xa4n jakoi ensimm\xc3\xa4isess\xc3\xa4 turnauksessa It\xc3\xa4vallan sis\xc3\xa4isen tehotilaston voiton Patrick Maierin ja Andreas Reisingerin kanssa lukemalla +7. J\xc3\xa4lkimm\xc3\xa4isess\xc3\xa4 turnauksessa Herburger jakoi kuudella sy\xc3\xb6tt\xc3\xb6pisteell\xc3\xa4\xc3\xa4n turnauksen sy\xc3\xb6tt\xc3\xb6p\xc3\xb6rssin voiton joukkuetovereidensa Michael Schiechlin ja Stefan Ulmerin kanssa._NEWLINE_Herburger pelasi my\xc3\xb6s alle 18-vuotiaiden I-divisioonan MM-kilpailuissa vuosina 2006 ja 2007.\n_START_SECTION_\nMuuta\n_START_PARAGRAPH_\nHerburgerin isoveli Matthias on pelannut j\xc3\xa4\xc3\xa4kiekkoa puolustajana It\xc3\xa4vallan alemmissa sarjoissa.'